Diari Oficial de la Generalitat Valenciana


Sumari del DOGV 9731, del 23-11-2023 (2023/11171)

RESOLUCIÓ de 26 d'octubre de 2023, de la Direcció General de Patrimoni, de terminació de l'expedient de declaració administrativa d'herència intestada i acceptació de l'herència de María Cantó Jiménez i Diego Torres Morales per la Generalitat. EIP 345/2016.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11215


Data del document
:   26-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 26 d'octubre de 2023, de la Direcció General de Patrimoni, de terminació de l'expedient de declaració administrativa d'herència intestada i acceptació de l'herència de María Cantó Jiménez i Diego Torres Morales per la Generalitat. EIP 345/2016. [2023/11273]  
Antecedents de fet  
La Conselleria d'Hisenda, Economia i Administració Pública va tindre coneixement pel Jutjat de Primera Instància núm. 4 de Torrent, del procediment d'intervenció del cabal hereditari 787/2016, en què es comunica la defunció de María Cantó Jiménez i Diego Torres Morales.  
  
Amb data 7 d'octubre de 2016, es va dictar resolució de la Direcció General del Sector Públic, Model Econòmic i Patrimoni per la qual s'ordenava l'inici del procediment d'investigació prèvia per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
El jutjat mencionat a dalt, en el procediment d'execució de títols judicials 439/2017, amb data 16 d'abril de 2019, adjunta un decret d'adjudicació en subhasta pública d'immoble titularitat dels causants, en què comunica l'existència de sobrant, concretat posteriorment per un import de 12.288,97 €.  
Igualment remet a aquesta direcció general certificats de defunció i d'últimes voluntats dels causants, en què consten la defunció de Diego Torres Morales el 13 d'octubre de 2008 i de María Cantó Jiménez el 29 de desembre de 2008, tots dos sense haver atorgat testament.  
  
En la documentació aportada figuren les renúncies dels cridats a succeir en l'herència.  
Acreditat el seu empadronament a l'Ajuntament d'Alaquàs i no constant, en principi, més persones amb dret a heretar, amb data 15 de març de 2020, es va dictar per la directora general del Sector Públic i Patrimoni, un acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Diego Torres Morales i María Cantó Jiménez, el qual es va publicar en el Diari Oficial de la Generalitat Valenciana de 27 d'abril de 2020 i es va exposar en el tauler d'edictes de l'Ajuntament de València de l'1 de juny al 2 de juliol de 2020, en el de Serra de l'11 de maig al 21 de juliol de 2020 i en el d'Alaquàs del 5 de juny al 5 de juliol de 2020.  
Investigat el cabal relicte, amb data 1 de febrer de 2023, es remet proposta d'acceptació de l'herència dels causants a l'Advocacia General de la Generalitat, i se sol·licita emissió d'informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 14 de febrer de 2023, es rep l'informe esmentat, la consideració jurídica tercera del qual posa de manifest que, si bé s'ha seguit la tramitació prevista en el decret regulador del procediment, aquest ha caducat, d'acord amb el que es disposa en el seu article 6.1, per ser la data d'inici el 15 març de 2020 i haver transcorregut el termini fixat en aquest precepte.  
Amb data 22 de febrer de 2023 se signa per la directora general de Sector Públic i Patrimoni resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa amb data 23 de febrer de 2023, es va dictar un nou acord d'incoació, publicat en el Diari Oficial de la Generalitat Valenciana número 9638, de data 13 de juliol de 2023 i exposat en el tauler d'anuncis de l'Ajuntament d'Alaquàs, del 2 de març al 2 d'abril de 2023, segons consta en la certificació de publicació en el tauler d'anuncis remesa per aquest ajuntament en data 4 d'octubre de 2023, en el de Serra, del 3 de març al 10 d'abril de 2023, acreditada la publicació en el tauler d'anuncis de l'ajuntament pel certificat de data 21 d'abril de 2023, i en el de València, del 28 de febrer al 3 d'abril de 2023, segons consta en el certificat de l'ajuntament de data 3 d'abril de 2023.  
Fonaments de dret  
En compliment del que es preveu en l'article 71 de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de patrimoni de la Generalitat Valenciana, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'hereus abintestat per part de la Generalitat respecte d'aquesta herència.  
En l'exercici de les competències que m'atribueix la normativa aplicable, i basant-me en el que disposa l'article 84 i 95.3 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereua de María Cantó Jiménez i Diego Torres Morales i adjudicar-li els béns i drets de l'herència, seguint les recomanacions de l'Advocacia General de la Generalitat.  
  
  
Segon  
Acceptar l'herència dels causants, a benefici d'inventari, integrada pels següents béns:  
Sobrant en la subhasta d'un bé immoble titularitat dels causants per import de 12.288,97 €.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets dels causants, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
  
Sisé  
Una vegada liquidada l'herència, aprovar, amb un informe previ de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica d'Economia en el termini d'un mes, a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 26 d'octubre de 2023.- El director general de Patrimoni: Antonio Joaquín Woodward Poch.